ધન્વતંરી સેવાયાત્રાના ઉપક્રમે અમે જે મેડિકલ કેમ્પમાં સેવાઓ આપી તે સંદર્ભે અમારે નાગાલેન્ડના મહામહિમ રાજ્યપાલ પદ્મનાભ આચાર્યજીની મુલાકાતે જવાનું હતું. આથી અમે વહેલી સવારે કોહિમા જવા નીકળ્યાં. અંતર માત્ર ૭૦ કિમીનું પણ રસ્તા એટલા ખરાબ કે, અઢી કલાકે અમે કોહિમા પહોંચ્યાં. જોકે, વનરાજી અને પહાડોની સુંદરતાએ ઉબડખાબડ રસ્તાની ખોટ પૂરી કરી. રાજ્યપાલશ્રીએ અમારી સાથે વિસ્તૃત ચર્ચા કરી તેમ જ અમને સૌને યાદગીરી રૂપે નાનકડી ભેટ આપી.